LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2008 M. RUGSĖJO 1 D. ĮSAKYMO NR. 3D-481 „DĖL TRADICINIŲ AMATŲ KLASIFIKACIJOS APRAŠO IR TRADICINIŲ AMATŲ KLASIFIKACIJOS PATVIRTINIMO“ PAKEITIMO

2015 m. gegužės 15 d. Nr. 3D-385

Vilnius

Atsižvelgdama į Tautinio paveldo produktų, tradicinių mugių, tradicinių amatų mokymo programų, tradicinių amatų meistrų sertifikavimo ir atestavimo ekspertų komisijos, sudarytos Lietuvos Respublikos žemės ūkio ministro 2008 m. rugsėjo 11 d. įsakymu Nr. 3D-499 „Dėl Tautinio paveldo produktų, tradicinių mugių, tradicinių amatų mokymo programų, tradicinių amatų meistrų sertifikavimo ir atestavimo ekspertų komisijos sudarymo ir jos darbo reglamento patvirtinimo“, posėdžio 2015 m. balandžio 21 d. protokolą Nr. 8D-188 (5.50),

p a k e i č i u Tradicinių amatų klasifikaciją, patvirtintą Lietuvos Respublikos žemės ūkio ministro 2008 m. rugsėjo 1 d. įsakymu Nr. 3D-481 „Dėl Tradicinių amatų klasifikacijos aprašo ir Tradicinių amatų klasifikacijos patvirtinimo“, ir papildau III grupę „Tradicinės paslaugos“ 072 eilute:

072	Tradicinė žvejyba	Žvejys	066PS06.01.01	Žvejyba	Žuvų gaudymas	Žvejyba traukiamuoju tinklu

Žemės ūkio ministrė	Virginija Baltraitienė